**Informácia pre rodičov o poskytovaní dotácie na stravu**

**na deti, ktoré navštevujú posledný ročník materskej školy, základnú školu**

**alebo strednú školu[[1]](#footnote-1)**

V zmysle § 4 ods. 3 písm. a) zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny SR v znení neskorších predpisov (ďalej len „zákon o dotáciách“), je možné dotáciu na podporu výchovy k stravovacím návykom dieťaťa (ďalej len „dotácia na stravu“) poskytnúť na dieťa, ktoré navštevuje **posledný ročník materskej školy** (ďalej len „MŠ“), **základnú školu** (ďalej len „ZŠ“) ana deti, ktoré navštevujú **prvý až štvrtý ročník osemročného** vzdelávacieho programu v strednej škole **alebo prvý ročník päťročného vzdelávacieho programu v strednej škole** (ďalej len „SŠ“) po prijatí na vzdelávanie v SŠ z ôsmeho ročníka ZŠ, ak rodič dieťaťa alebo fyzická osoba, ktorej je dieťa zverené do starostlivosti rozhodnutím súdu (ďalej spolu len „rodič“) **požiada** o poskytnutie dotácie na stravu.

Dotácia na stravu sa poskytuje v sume:

* **1,40 eur za každý deň,** v ktorom sa dieťa zúčastnilo výchovno-vzdelávacej činnosti **v poslednom ročníku MŠ** a **odobralo obed,**
* **2,10 eur za každý deň,** v ktorom sa dieťa zúčastnilo vyučovania**v ZŠ na prvom stupni**a**odobralo obed,**
* **2,30 eur za každý deň,** v ktorom sa dieťa zúčastnilo vyučovania **v ZŠ na druhom stupni a v SŠ** a**odobralo obed.**

V súvislosti s poskytovaním dotácie na stravu si Vás dovoľujeme tiež informovať, že:

* za vzdelávanie sa považuje **aj individuálne vzdelávanie** bez pravidelnej účasti na vzdelávaní v ZŠ a v poslednom ročníku MŠ, pričom dotáciu na stravu v prípade individuálneho vzdelávania je možné poskytnúť len v prípade, ak obed pre dieťa bude odobratý v školskej jedálni,

* dotáciu na stravu je možné poskytnúť na dieťa aj v prípade, ak sa dieťa nestravuje v zariadení školského stravovania z dôvodu, že zdravotný stav dieťaťa podľa posúdenia ošetrujúceho lekára – špecialistu (napr. gastroenterológ, diabetológ, imunológ, alergológ a pod.) alebo lekára so špecializáciou v špecializačnom odbore pediatria, si vyžaduje osobitné stravovanie a zariadenie školského stravovania nevie zabezpečiť takéto diétne jedlo. Podmienkou však je, že o stravovanie v školskej jedálni požiadate a dieťa bude zaradené do zoznamu stravníkov s tým, že školská jedáleň nevie zabezpečiť diétnu stravu. Dotácia na stravu sa v takomto prípade vyplatí rodičovi a dieťa si diétnu stravu prinesie na konzumáciu v rámci obeda do školy.

Ak Vaše dieťa navštevuje **posledný ročník MŠ, zariadenie predprimárneho vzdelávania, ZŠ, prvý ročník až štvrtý ročník osemročného** vzdelávacieho programu v SŠ **alebo prvý ročník päťročného vzdelávacieho programu v SŠ** po prijatí na vzdelávanie v SŠ z ôsmeho ročníka ZŠa máte záujem o poskytovanie dotácie na stravu na dieťa, **je nevyhnutné požiadať o dotáciu na stravu, a to na nižšie uvedenom tlačive (návratka), ktorú žiadame doručiť zariadeniu školského stravovania**: MŠ .......................................................................*(uviesť adresu, príp. iný obvyklý spôsob doručovania využívaný školskou jedálňou, napr. schránka v  školskej jedálni),* **a to najneskôr v termíne do** .................... V prípade, že dieťa sa v školskej jedálni nestravuje, je zároveň potrebné požiadať, aby dieťa bolo zaradené do zoznamu stravníkov *(zariadenie školského stravovania, ako prílohu tejto informácie, môže rodičovi zaslať aj zápisný lístok stravníka alebo uviesť iný obvyklý spôsob zápisu na stravovanie).*

V prípade, ak **nedoručíte túto návratku** zariadeniu školského stravovania v stanovenom termíne, **na dieťa nebude možné poskytovať dotáciu na stravu**, **až kým v priebehu školského polroka o dotáciu na stravu nepožiadate**. Žiadosť o poskytnutie dotácie na stravu je možné odvolať.

**ŽIADOSŤ**

**o podanie žiadosti o poskytnutie dotácie na podporu**

**výchovy k stravovacím návykom dieťaťa**

**(návratka)**

V zmysle § 4 ods. 3 písm. a) zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny SR v znení neskorších predpisov, ja dolu podpísaný:

Meno a priezvisko: ...............................................................................................................................

Adresa bydliska:....................................................................................................................................

**žiadam / nežiadam[[2]](#footnote-2)** od 01.09.2025 o poskytnutie dotácie na stravu na dieťaťa:

meno a priezvisko, rodné číslo dieťaťa:...............................................................................................

................................................................................................................................................................

V .....................................dňa.............................

 ................................................................

 vlastnoručný podpis

Podpisom tejto návratky/žiadosti rodič dieťaťa alebo fyzická osoba, ktorej je dieťa zverené do starostlivosti rozhodnutím súdu vyhlasuje, že bol informovaný so spracovaním svojich osobných údajov a osobných údajov dieťaťa v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov.

1. Je na rozhodnutí zriaďovateľa školy, akú formu prejavenia záujmu o poskytnutie dotácie na stravu na dieťa použije (v zápisnom lístku na stravovanie alebo na samostatnom tlačive, pričom môže ísť o písomnú alebo elektronickú formu, napr. prostredníctvom Edupage), avšak zriaďovateľ školy musí mať jednoznačne preukázané, že rodič dieťaťa podľa § 4 ods. 3 písm. a) zákona o dotáciách požiadal o poskytnutie dotácie na stravu. [↑](#footnote-ref-1)
2. **Vyhovujúce zakrúžkujte alebo podčiarknite**. [↑](#footnote-ref-2)